V kanadski članski reprezentanci je debitiral na Kanadskem pokalu 1981. Reprezentanco je kot najboljši strelec turnirja z dvanajstimi točkami popeljal do srebrne medalje, kajti v finalu so izgubili proti sovjetski reprezentanci z 8:1. Sedem mesecev kasneje je Gretzky nastopil na Svetovnem prvenstvu 1982 na Finskem. Dosegel je štirinajst točk na desetih tekmah, tudi po dva gola in podaji na zadnji tekmi proti švedski reprezentanci za bronasto medaljo. Prvo mednarodno zlato medaljo je Gretzky dosegel na Kanadskem pokalu 1984, kjer je kanadska reprezentanca premagala švedsko v finalni seriji na dve zmagi. Drugič zapored je bil najboljši strelec turnirja in izbran v idealno postavo turnirja.